**НАГРАДА ЗА ЧОВЕКОВИ ПРАВА ВО БИЗНИСОТ**

**Критериуми за оценка на пријави**

Критериумите ќе бидат разгледувани квалитативно, во нивната целост. Унапредувањето на човековите права (ЧП) во рамки на бизнисот е процес. Следствено, при оценувањето ќе се следи посветеноста и заложбата на компанијата за континуирано унапредување во почитувањето на човековите права искажано преку политиките, оперативните практики и комуникацијата на компанијата. Значењето на поединечните елементи во голема мерка ќе зависи од индустријата и големината на компанијата и не се нужно исклучувачки.

1. **Посветеност на почитување на човековите права**

* Компанијата декларира посветеност
* Компанијата има посебен документ/политика што се однесува на ЧП или реферира на човековите права во другите политики на компанијата

1. **Проценка на ризици и влијанија врз човековите права**

* Компанијата врши проценка на ризици по ЧП од нејзиниот бизнис (преку претходна проверка или друг вид на анализа/оценка)
* Компанијата врши проценка на влијанијата што може да ги има нејзиниот бизнис врз човековите права
* Компанијата е во можност да ги посочи клучните ризици и влијанија од нејзиниот бизнис врз ЧП

1. **Вградување на почитувањето на ЧП во оперативните практики**

**А) Човекови прави и човечки ресурси**

* Постои функционално синдикално здружување и дијалог или друг формален механизам за консултација со вработените. Доколку не постои синдикално здружување, тоа не се должи ограничување на правото на вработените да се здружат во синдикат.
* Компанијата има добри практики за заштита на работничките права и унапредување на правата и благосостојбата на вработените

**Б) Потрошувачи/купувачи и пошироката заедница**

* Компанијата има воспоставено практики и мерки за почитување на ЧП на потрошувачите и почироката заедница особено во намалување на можните негативни влијанија од своите производи и услуги
* Компанијата има практики коишто го унапредуваат почитувањето на ЧП на своите потрошувачи, купувачи и пошироката заедница

**В) Животна средина**

* Компанијата применува мерки за заштита на животната средина (законски обврски и дополнителни практики) и континуирано го намалува негативното влијание на својот бизнис врз животната средина

1. **Известување, следење на прогрес, комуникација**

* Компанијата има формални нефинансиски извештаи (CoP, Извештај за одржливост)
* Компанијата користи системи со индикатори, следење на прогрес, стандарди на известување итн
* Постојат практики на внатрешна и надворешна комуникација и промоција на ЧП

1. **Механизми на поплаки и надокнадување на штети**

* Постојат механизами за поплаки во случај засегнатите страни да сметаат дека им е загрозено некое ЧП (вработените, корисниците и заедницата)
* Постојат пристапни и ефективни механизми на надоканадување на штети во случај кога ЧП е загрозено